stanford-oval/wikipedia huggingface dataset:
ליטל בוטס
ביוגרפיה > 1984–2005: ראשית חייה ותחילת הקריירה

האסקת נולדה בעיירה בבלקפול, לנקשייר שבאנגליה. לאביה יש עסק מכירת מכוניות ואמה היא סופרת. היא האחות הבכורה מן שלושה אחים.
מגיל 5 החלה ללמוד נגינה בפסנתר. בגיל 6 החלה ללמוד אצל רות בירכל, לאחר מכן לקחה שיעורים מארתור לינגס ולבסוף זכתה במלגה במוזיקה. באותו תקופה זו למדה לנגן בחליל, הייתה במקהלת בית הספר ונסעה בקביעות למנצ'סטר לקחת שיעורים בנבל. מגיל 13 החלה לכתוב שירים.
ביוגרפיה > 2014–2017: Business Pleasure ו-Working Girl

ב-1 בדצמבר 2014, יצא המיני-אלבום החמישי של בוטס: "Business Pleasure". הסינגל הראשון והמוביל של האלבום נקרא "Taste It", יצא חודש לפני צאת האלבום.
ב-10 ביולי 2015, יצא אלבום האולפן השלישי של בוטס "Working Girl". חודשיים לאחר מכן בחודש ספטמבר, הוציאה בוטס שני אלבומי רמיקס שנקראים "(Working Girl (The Remixes Part 1)" ,"Working Girl (The Remixes Part 2".
ב-28 באוגוסט, הוכרז כי בוטס שיתפה פעולה עם ז'אן מישל ז'אר, בשיר "If..!", אשר נכלל באלבום "Electronica 1: The Time Machine".
ב-17 ביוני 2016, יצא המיני-האלבום השישי של בוטס הנקרא Afterhours. מיני-אלבום זה הוא המשך לאלבום האולפן השלישי שלה Working Girl.
ביוגרפיה > 2018–הווה: Burn, Jump ו Tomorrow's Yesterday

ב-6 באפריל 2018, בוטס הוציאה את המיני-אלבום השביעי שלה "Burn", אשר כלל את סינגל "Shadows", בשיתוף ג'ויס מוניז.
ב-6 באוגוסט 2019, יצא המיני-אלבום השמיני שלה "Jump", אשר כלל את הסינגל "Secret", שיצא לאור ב-14 ביוני.
ב-18 במרץ 2022, יצא האלבום הרביעי שלה "Tomorrow's Yesterday",אשר כלל את הסינגל "Out(out)" שיצא לאור ב-28 בפברואר.
סגנון מוזיקלי והשפעות

המוזיקה של בוטס משלבת דיסקו, האוס, דאנס-פופ, סינת'-פופ ואלקטרופופ. לבוטס יש סוג קול סופרן. כמוזיקאית בוטס שרה ומנגנת בפסנתר, קלידים, סינתיסייזר, סטיילופון ומכשיר אלקטרוני יפני בשם טנורי-און.
בוטס הושפעה מאמנים רבים, ביניהם: פינק פלויד, בריטני ספירס, קפטן ביפהארט, היומן ליג וכדומה.
דיסקוגרפיה > אלבומי אולפן

2009: Hands
2013: Nocturnes
2015: Working Girl
2022: Tomorrow's Yesterdays
דיסקוגרפיה > מיני אלבומים

2008: Arecibo
2009: (Little Boots (EP
2009: iTunes Live from London
2009: Illuminations
2013: Nocturnal Versions
2014: Business Pleasure
2015: (Working Girl (The Remixes Part 1
2015: (Working Girl (The Remixes Part 2
2016: Afterhours
2018: Burn
2019: Jump
2019: Hands: Bonus Disc
2019: Hands: Unplugged
דיסקוגרפיה > אלבומי לייב

2013: Live at Heaven 2013
דיסקוגרפיה > מיקסטייפים

2008: Automatic Lovers
2008: Computer Fairyland
2008: Magical Tropical
2009: Skull of Dreams
2011: Shake Until Your Heart Breaks
2012: Into the Future
2012: Jubilee Disco
2012: LittleBootsWeLoveMix
2014: Easter Disco Bunny Mix
2017: Burn Mixtape
הופעות > סיבובי הופעות

2015: Working Girl Tour
הערות שוליים

↑  www.bpi.co.uk
↑  Little Boots – 9:00 pm. May 7 – Music Hall of Williamsburg New York, ינואר 2009
↑  Little Boots: the Tenori-On, the video and the interview, ינואר 2009
↑  Artist to Watch 2009: Little Boots, אוגוסט 2009
| --- | --- |
בקרת זהויות :  PLWABN: 9810550520505606  BnF: cb16147144k (data)  GND: 138578494  ISNI: 0000 0003 6858 8413  LCCN: no2010074571  MusicBrainz: edbc42ea-6040-4414-8c4c-9eb7d503f64c  VIAF: 90855063   WorldCat (עם VIAF): 90855063
לנצ'יה גמא

| --- | --- |

Lancia Gamma
 מאפיינים כלליים
 יצרן:  לנצ'יה
 שנות ייצור:  1976–1984
 יחידות שיוצרו:  6,790
 הרכבה:  איטליה איטליה
 מודל קודם:  לנצ'יה 2000
 מודל אחריו:  Lancia Thema (אנ')
 חברת אם:  פיאט
 סיווג:  מכונית סלון
 מרכב:  Front-engine, front-wheel-drive layout (אנ')
 אורך:  4,580 מ"מ (דגם פסטבק 4 דלתות)  4,485 מ"מ (דגם קופה)
 רוחב:  1,730 מ"מ
 גובה:  1,410 מ"מ (דגם פסטבק 4 דלתות)  1,430 מ"מ (דגם קופה)
 משקל:  1,320 מ"מ (דגם פסטבק 4 דלתות)  1,290 מ"מ (דגם קופה)
 בסיס גלגלים:  2,670 מ"מ (דגם פסטבק 4 דלתות)  2,555 מ"מ (דגם קופה)
 מפרט טכני
 מנוע:  4 צילינדרים, 1,999 סמ"ק המפיק 115 כ"ס, יחס דחיסה 9.0:1  4 צילינדרים, 2,484 סמ"ק המפיק 140 כ"ס  4 צילינדרים, 2,484 סמ"ק המפיק 140 כ"ס (מערכת הזרקת דלק)
 הילוכים:  תמסורת ידנית - 5 מהירויות  תמסורת אוטומטית - 4 מהירויות
 מעצב:  פינינפארינה (דגם 4 דלתות פסטבק)  "Aldo Brovarone" (אנ') מחברת פינינפארינה (דגם קופה)
לנצ'יה גמא (באיטלקית: Lancia Gamma) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 1976–1984.
תצורות "לנצ'יה גמא"

4 דלתות - פסטבק סלון.
2 דלתות - קופה.
סדרות "לנצ'יה גמא"

סדרה ראשונה - יוצרה בין השנים 1976-1979, יוצרו 4,315 יחידות.
סדרה שנייה - יוצרה בין השנים 1980-1984, יוצרו 2,474 יחידות.
דגמים (לפי מנוע)

"Gamma 2000".
"Gamma 2500".
"Gamma 2500 i. e".
"לנצ'יה גמא"

יוצרו 6,790 יחידות.
5 נוסעים (דגם 4 דלתות).
מנוע הנעה קדמית.
מכונית הקונספט לנצ'יה מגגמה  מסוג מיניוואן קומפקטי שהוצגה בשנת 1978 מבוססת על הפלטפורמה של "לנצ'יה גמא".
תמונות

"לנצ'יה גמא"
"לנצ'יה גמא", שנת 1980
"לנצ'יה גמא"
"לנצ'יה גמא"
"לנצ'יה גמא" - קופה
"לנצ'יה גמא" - קופה, דגם "2500 IE"
"לנצ'יה גמא" - קופה
"לנצ'יה גמא" - קופה
"לנצ'יה גמא" - קופה, שנת 1982
ראו גם

לנצ'יה
לנצ'יה 2000
מארי ז'אקו

| --- | --- |
אין תמונה חופשית
 לידה:  1990 (בת 34 בערך) שארטר, צרפת 
 מוקד פעילות:  קלן, קופנהגן
 מקום לימודים:  האוניברסיטה למוזיקה ואמנויות הבמה של וינה  האוניברסיטה למוזיקה ע"ש פרנץ ליסט בוויימאר
 עיסוק:  מנצחת
 סוגה:  מוזיקה קלאסית
 כלי נגינה:  טרומבון 
 שיתופי פעולה בולטים:  התזמורת הסימפונית של קלן  התזמורת הסימפונית המלכותית הדנית
 marie-jacquot.com
 
מארי ז'אקו (בצרפתית: Marie Jacquot; נולדה ב-1990) היא מנצחת צרפתייה.
ביוגרפיה

מארי ז'אקו גדלה בשארטר. החלה את לימודי המוזיקה שלה בנגינה בפסנתר, ולאחר מכן למדה לנגן על טרומבון. היא המשיכה את לימודי המוזיקה שלה באוניברסיטה למוזיקה ואמנויות הבמה של וינה ובאוניברסיטה למוזיקה ע"ש פרנץ ליסט בוויימאר.
מ-2016 עד 2019, ז'אקו הייתה הקאפלמייסטרית הראשונה וסגנית המנהל המוזיקלי הכללי בווירצבורג. מ-2019 עד 2022, היא הייתה קאפלמייסטרית ראשונה בדויטשה אופרה אם ריין בדיסלדורף.
בפברואר 2022, הודיעה התזמורת הסימפונית המלכותית הדנית בקופנהגן על מינוייה של ז'אקו למנהלת המוזיקלית הבאה שלה, החל מעונת 2024–2025, עם חוזה ראשוני של 5 שנים. ז'אקו היא המנצחת הראשונה שזכתה להיות המנהלת המוזיקלית של התזמורת.
במרץ 2023, התזמורת הסימפונית של וינה הודיעה על מינויה של מארי ז'אקו למנצחת האורחת הראשית הבאה שלה, החל מעונת 2023–2024.
מארי ז'אקו ניצחה לראשונה על התזמורת הסימפונית של קלן בדצמבר 2022. בינואר 2024, הודיעה התזמורת על מינויה של ז'אקו למנצחת הראשית הבאה שלה, החל מעונת 2026–2027, עם חוזה ראשוני ל-4 שנים. ז'אקו היא המנצחת הראשונה שזכתה לתואר המנצחת הראשית של תזמורת קלן.
כנסיית סן ג'ורג'ו מג'ורה

| --- | --- |

מבט על הכנסייה מכיכר סן מרקו
 מידע כללי
 סוג:  בזיליקה זוטרה, כנסייה 
 על שם:  גאורגיוס הקדוש 
 כתובת:  San Giorgio Monastery 
 מיקום:  ונציה 
 מדינה:  איטליה 
 בעלים:  Abbey of San Giorgio Maggiore 
 הקמה ובנייה
 תקופת הבנייה:  ? – מרץ 1566
 תאריך פתיחה רשמי:  1610 
 אדריכל:  אנדראה פלדיו, Vincenzo Scamozzi 
 סגנון אדריכלי:  אדריכלות הרנסאנס 
 קואורדינטות:  45°25′45″N 12°20′36″E﻿ / ﻿45.4293°N 12.3433°E﻿ / 45.4293; 12.3433
 www.abbaziasangiorgio.it
  (למפת ונציה מוגדלת) כנסיית סן ג'ורג'ו מג'ורה(למפת ונציה רגילה) כנסיית סן ג'ורג'ו מג'ורה he
 
סן ג'ורג'ו מג'ורה (באיטלקית: San Giorgio Maggiore) היא בזיליקה הממוקמת באי סן ג'ורג'ו מג'ורה, בלגונת ונציה שבאיטליה. חזית הכנסייה צופה אל כיכר סן מרקו.
היסטוריה

הכנסייה הראשונה באתר הוקמה בשלהי המאה השמינית או ראשית המאה התשיעית. בשנת 982 נתרם האי למסדר הבנדיקטיני, אשר ייסד במקום את מנזר סן ג'ורג'ו.
בניית מבנה הכנסייה הנוכחי החלה בשנת 1566 בתכנונו של אנדראה פאלאדיו. המבנה לא הושלם בעת מותו של פלדיו בשנת 1580. על סיום עבודות הבנייה ובייחוד חזית המבנה פיקח האדריכל וינצ'נזו סקאמודזי אשר התבסס על תוכניותיו של פלדיו. העבודות הסתיימו בשנת 1610.
מגדל הפעמונים של הכנסייה נבנה בשנת 1467 אולם התמוטט בשנת 1774. מגדל חדש הוקם בשנת 1791.
בשנת 2011, במסגרת הביאנלה של ונציה, הוצב בכנסייה פסל של האמן הבריטי אניש קאפור.
חזית הכנסייה

לכנסייה חזית שיש לבנה בסגנון קלאסי האופייני לפלדיו. החזית תואמת את המבנה כאשר גמלון נמצא בחזית הספינה הראשית. משני צידי הכניסה הראשית לכנסייה נמצאים פסלי גאורגיוס הקדוש וסטפנוס הקדוש להם מוקדשת הכנסייה.
פנים הכנסייה

הכנסייה רחבה ומוארת היטב בחלונותיה הרבים. תוכנית הכנסייה שילבה את צורת הצלב עם צורת הבזיליקה המסורתית, כאשר הכיפה נמצאת במפגש הזרועות.
בין יצירות האמנות העיקריות שבכנסייה ניתן למנות את "המדונה על כס המלכות עם הקדושים" מעשה ידי סבסטיאנו ריצ'י, "הסעודה האחרונה" ו"נפילת המן" מעשה ידי ז'אקופו טינטורטו, וכן יצירות מעשה ידי פאלמה איל ג'ובאנה, דומניקו טינטורטו וז'אקופו באזאנו.
הערות שוליים

↑  סמדר שפי, עלייתו לשמים של אניש קאפור, באתר הארץ, 3 ביוני 2011
|  ונציה |
| --- | --- | --- |
| אתרים | האוניברסיטה הבינלאומית • הגטו • התעלה הגדולה • כיכר סן מרקו • מסטרה • בית הכנסת הספרדי • בית הכנסת האיטלקי • הארי'ז בר • קפה פלוריאן • קפה לאבנה • ריאלטו |  |
| כנסיות | בזיליקת סן מרקו • איל רדנטורה • סן ג'ורג'ו מג'ורה • סן זכריה • סן פולו • סנטה מריה דלה סאלוטה • סנטה מריה פורמוזה • סן סטאה • סנטה מריה גלוריוזה דיי פרארי • סן סלבדור • סן סמואלה • סנטה מריה דיי מיראקולי • סן ג'ורג'ו דיי גרקי • מדונה דל'אורטו |  |
| מבנים | ארמון הדוג'ה • הארסנאלה • הקמפנילה • פאלאצו בארבאריגו • פאלאצו ג'וסטי • פאלאצו גרימאני • פאלאצו דולפין מאנין • פאלאצו טייפולו • פאלאצו מורו לין • פאלאצו פונטאנה רצוניקו • פאלאצו פוסקארי • פאלאצו פוסקארי קונטריני • פאלאצו פיזאני גריטי • פאלאצו פיזאני מורטה • פלאצו פיזאני א סן סטפאנו • פאלאצו קאוואלי-פרנקטי • קא' דא מוסטו • פאלאצי בארבארו • פאלאצו דאריו • פונדאקו דיי טדסקי • קא' ונדראמין קאלרגי • קא' סגרדו |  |
| מוזיאונים | אוסף פגי גוגנהיים • גלריית האקדמיה • מוזיאון קורר • פאלאצו גראסי • קא' ד'אורו • קא' פזארו • קא' רצוניקו • פונדאקו דיי טורקי |  |
| גשרים | גשר האנחות • גשר האקדמיה • גשר החירות • גשר הציצים • גשר ריאלטו • גשר קלטרווה |  |
| איים עיקריים בלגונת ונציה | בוראנו • ג'ודקה • לידו • מוראנו • מצורבו • סן ג'ורג'ו מג'ורה • טורצ'לו • איים נוספים |  |
| אירועים | אקווה אלטה • הביאנלה • הרגאטה • פסטיבל הסרטים • קרנבל המסכות • טקס נישואי הים |  |
| רבעים | דורסודורו • סן מרקו • סן פולו • סנטה קרוצ'ה • קאנארג'ו • קסטלו |  |
| תחבורה | נמל התעופה הבינלאומי ונציה מרקו פולו • תחנת ונציה סנטה לוצ'יה • ואפורטו • המונורייל של ונציה • גונדולה • הרכבת הקלה של מסטרה • נמל ונציה |  |
| --- | --- |
בקרת זהויות :  LCCN: no2012091204  VIAF: 316750915   WorldCat (עם VIAF): 316750915 
"המדונה על כס מלכות עם הקדושים" מעשה ידי סבסטיאנו ריצ'י.
מגדלי הבירה

| --- | --- |

 מידע כללי
 סוג:  בניין 
 כתובת:  ירמיהו 39
 מיקום:  ירושלים
 מדינה:  ישראל ישראל
 בעלים:  קבוצת האחים עופר ומשפחת קרסו
 הקמה ובנייה
 תקופת הבנייה:  2008 – ינואר 2013 (כ־5 שנים)
 אדריכל:  קולקר קולקר אפשטיין אדריכלים
 מידות
 שטח:  34,000 מ"ר
 קומות:  14 ו-16
 קואורדינטות:  31°47′26.69″N 35°12′7.71″E﻿ / ﻿31.7907472°N 35.2021417°E﻿ / 31.7907472; 35.2021417
  (למפת ירושלים מוגדלת) מגדלי הבירה(למפת ירושלים רגילה) מגדלי הבירה(למפת הרי ירושלים רגילה) מגדלי הבירה(למפת הרי ירושלים מוגדלת) מגדלי הבירה
 
מגדלי הבירה הם זוג בניינים רבי קומות ברחוב ירמיהו 39 בירושלים (מאחורי התחנה המרכזית של ירושלים), בגובה 14 ו-16 קומות ובשטח בנוי כולל של 34,000 מ"ר, המושכרים למשרדי הממשלה של ממשלת ישראל. במגדלים, שאוכלסו החל מ-2013, רוכזו יחידות רבות של משרדי הממשלה שהיו פזורות לפני כן ברחבי ירושלים. בכלל זה מטה משרד הבריאות, לשכת שר הבריאות ורוב יחידות המשרד, מטה משרד הרווחה והשירותים החברתיים, לשכת הקשר נתיב, יחידות-סמך של משרד המשפטים (רשות התאגידים, רשות האכיפה והגבייה, נציבות שוויון זכויות לאנשים עם מוגבלות) ועוד. הבניינים ממוקמים בכניסה לעיר הבירה, באחת הנקודות הגבוהות בה ובסמוך למוקד תחבורה ראשי הכולל את התחנה המרכזית, תחנת הרכבת הקלה ותחנת הרכבת ירושלים יצחק נבון של רכבת ישראל.
הפרויקט הוקם על ידי קבוצת עופר וקרסו נדל"ן בתכנון משרד האדריכלים קולקר קולקר אפשטיין והושכר לממשלה לתקופה של 25 שנים. הבניינים כוללים גם חניון תת-קרקעי בשטח של כ-30,000 מ"ר ושטחי מסחר והסעדה בשטח 1,400 מ"ר.
לפני בניית המגדלים שימשה הקרקע את "א.ת.י (אחים תופיק ירושלים) חברה לרכב", סוכני צ'מפיון מוטורס בירושלים, שהפעילו במקום סוכנות מכירות ומוסך לרכבי פולקסווגן ואאודי.
הערות שוליים

↑  רנית נחום הלוי, הממשלה תשכור בניין מעופר נכסים ל-25 שנה ב-30 מיליון שקל לשנה, באתר TheMarker‏, 1 בפברואר 2010
↑  על הפרויקט באתר קבוצת עופר
↑  אביו ודודיו של דן תופיק
↑  מודעות וברכות להקמת המוסך מעריב, יום ו', 2 ביוני 1967, עמוד 26
מארי הארף

מארי הארף
מארי אליזבת הארף (באנגלית: Marie Elizabeth Harf; נולדה ב-15 ביוני 1981) היא דוברת ממשל אמריקאית, שכיהנה כיועצת תקשורת אסטרטגית למזכיר המדינה ג'ון קרי בשנים 2015–2017. היא הובילה את תחום האסטרטגיה התקשורתית במשא ומתן על תוכנית הגרעין האיראנית. קודם לכן שירתה כסגנית דוברת מחלקת המדינה וכן כדוברת בפועל.
ביוגרפיה

הארף נולדה בשיקגו, אילינוי. היא גדלה בגרנוויל, עיירה במרכז אוהיו השוכנת מזרחית לקולומבוס, וסיימה את לימודיה התיכוניים בשנת 1999. לאחר מכן סיימה תואר ראשון במדע המדינה באוניברסיטת אינדיאנה בבלומינגטון, ובהמשך תואר שני ביחסי חוץ באוניברסיטת וירג'יניה, עם תזה העוסקת ביציבות המשטר בערב הסעודית. היא החלה את הקריירה המקצועית שלה במנהלת המודיעין שב-CIA, כאנליסטית העוסקת במזרח התיכון. בהמשך קודמה לדוברת התקשורת של הארגון.
במהלך מסע הבחירות לנשיאות של ברק אובמה ב-2012, ניהלה הארף את אסטרטגיית התקשורת של מצע הביטחון הלאומי בקמפיין, ושירתה גם כדוברת שלו. ביוני 2013 מונתה לסגנית דוברת מחלקת המדינה, שם שירתה תחת ג'ן סאקי.
מיוני 2015 עד ינואר 2017 החלה לשמש כיועצת בכירה לאסטרטגיה תקשורתית עבור מזכיר המדינה ג'ון קרי, ולקחה חלק מרכזי בשיחות שהובילו להסכם המעצמות על תוכנית הגרעין האיראנית.
בינואר 2017 הצטרפה כפרשנית בערוץ פוקס ניוז.
מארי נישאה לג'וש לוקאס באפריל 2012.
הערות שוליים

↑  Josh Rogin (30 באפריל 2013). "Former Obama spokesperson moving to State". FP. נבדק ב-11 ביולי 2014. {{cite news}}:  (עזרה)
כולם מדברים על ג'יימי

ערך זה עוסק ב. אם התכוונתם לסרט, ראו .
| --- | --- |

 כתיבה:  טום מקריי
 מילות השירים:  טום מקריי
 מבוסס על:  "Jamie: Drag Queen at 16" - סרט תיעודי מאת ג'ני פופלוול
 מוזיקה:  דן גילספי סלס
 מקום ההתרחשות:  שפילד
 סוגה:  מחזמר
 הצגת בכורה:  8 בפברואר 2017 (שפילד)
 מספר מערכות:  2
 שפה:  אנגלית
 אתר רשמי
כולם מדברים על ג'יימי (באנגלית: Everybody's Talking About Jamie) הוא מחזמר מוזיקלי מאת דן גילספי סלס ומחזה ופזמונים מאת טום מקריי. המחזמר נכתב בהשארת סרט תיעודי בשם Jamie: Drag Queen at 16 שביימה ג'ני פופלוול.
המחזמר מתאר את סיפורו של ג'יימי, נער בן 16, בעודו מתגבר על דעות קדומות, בריונות ויציאה מהארון והופך לדראג קווין.
תקציר העלילה > מערכה ראשונה

גב' הדג', מורה של כיתת י"א, שואלת את תלמידיה מה ירצו להיות כשיהיו גדולים. אחד מתלמידיה, ג'יימי ניו, הוא הומוסקסואל ששאר התלמידים מציקים לו. ג'יימי מגלה שהוא רוצה להיות דראג קווין ולהופיע על במה. בביתו, מרגרט, אמא של ג'יימי, וריי, חברתה הטובה, מתכוננות למסיבת יום ההולדת ה-16 של ג'יימי. כאשר ג'יימי מגיע הביתה, מרגרט מוסרת לו כרטיס ברכה מאביו, ואת מתנת היום הולדת שלו ממנה - זוג נעלי עקב אדומות.
למחרת בבית הספר, ג'יימי מראה לחברתו הטובה פריטי את נעליו החדשות. דין, בריון בית הספר, מציק לג'יימי על היותו הומו ולפריטי על היותה מוסלמית. פריטי מעודדת את ג'יימי שיגיע אל נשף הסיום שלהם לבוש בשמלה. ג'יימי מגיע אל חנות בגדים מקומית המיועדת לדראג קווינס, ומתיידד עם הוגו, הבעלים של החנות. הוגו מספר לג'יימי על הפעם הראשונה שלבש דראג, ועוזר לו לבחור את שמלתו. מרגרט נפגשת עם אביו של ג'יימי, ומספרת לו שבמשך שנים שיקרה לג'יימי, וזייפה את כל כרטיסי הברכה שהוא חושב שקיבל מאביו. אביו של ג'יימי אומר לה שהוא לא רוצה שום קשר איתו, כי הוא לא "בן אמיתי".
בבית הספר, פריטי מנסה לעזור לג'יימי להתאפר בצורה דיסקרטית, אולם שאר התלמידים מגלים זאת. בתחילה, ג'יימי חש נבוך אך בסופו של דבר הוא נהנה מתשומת הלב שהוא מקבל, והוא מזמין את כל התלמידים להופעה שלו במועדון דראג. באותו הערב, במועדון, ג'יימי מסרב לעלות לבמה, אך משנה את דעתו אחרי שהוא מוצא בחדר ההלבשה את השמלה שלו עם זר פרחים עליו חתום אביו. הוגו (כמלכת דראג בשם לוקו שאנל), יחד עם מלכות הדראג האחרות, מעודד אותו לעלות על הבמה ואף לבחור את "שם הדראג" שלו - מימי.
תקציר העלילה > מערכה שנייה

למחרת ההופעה של ג'יימי כדראג קווין, בבית הספר כולם מדברים על ג'יימי. דין מציק שוב לג'יימי, שמנשק אותו ועוזב את המקום, מותיר אותו מבולבל. בבית, ג'יימי מראה למרגרט ולריי את שמלת הנשף החדשה שלו. הטלפון מצלצל, וג'יימי ומרגרט נקראים לבית הספר, שם גב' הדג' אומרת להם שהגיעו אליה שמועות שג'יימי מתכוון להגיע אל נשף הסיום לבוש כדראג קווין, והיא לא תאפשר זאת.
בביתה של פריטי, ג'יימי מתלונן על כך שאינו יכול להגיע אל נשף הסיום כמימי, הדראג קווין. פריטי מציעה לו שילך אל הנשף כג'יימי לבוש בשמלה. ג'יימי מספר לה שבגיל 8, אביו תפס אותו לובש שמלה וכעס עליו, וכעת הוא מבולבל, כי אביו קנה לו שמלה וזר פרחים, והוא לא מבין אם אביו תומך בו או לא. פריטי מציעה לו שילך לביתו של אביו לדבר איתו. כאשר ג'יימי פוגש את אביו, האחרון אומר לו שמעולם לא שמע על מימי, שלא קנה לו שמלה או פרחים ושהוא מגעיל אותו. ג'יימי מגלה שאמא שלו היא זו שקנתה לו במשך שנים את כל מה שחשב שקיבל מאביו, השניים מתעמתים ורבים וג'יימי בורח מהבית. ג'יימי, שיכור מסיידר, משוטט ברחובות העיר. שלושה נערים מקומיים תוקפים אותו תוך כדי שהם צועקים קריאות הומופוביות. הוגו מגיע למקום, מסייע לג'יימי ומשכנע אותו ללכת הבית ולהתפייס עם אמו, וכך הוא עושה.
בערב של נשף הסיום, פריטי מגיעה לבושה בשמלה יפה ומאופרת, וזוכה למחמאות מצד חברותיה. עם זאת, דין ממשיך להקניט אותו והיא מעמידה אותו על מקומו. ג'יימי מגיע אל המקום, לבוש בשמלה לבנה. גב' הדג' מסרבת לאפשר לו להיכנס אל אולם הנשף, אולם בעקבות לחץ מצד חבריו של ג'יימי היא משנה את דעתה ומאפשרת לו להיכנס פנימה. ג'יימי מחכה שכולם ייכנסו פנימה, והוא מוצא את עצמו בחוץ לבד עם דין. ג'יימי מציע לדין שיהיה נחמד אליו רק לערב אחד, ודין מסכים. השניים נכנסים יחד, יד ביד, אל אולם הנשף.
שחקנים ודמויות

| שם הדמות | אודות הדמות | שפילד (2017)  | וסט אנד (2017)  | סיבוב הופעות בממלכה המאוחדת (2020) |  |  |
| --- | --- | --- | --- | --- | --- | --- |
| ג'יימי ניו / מימי | נער הומו בן 16 שחולם להיות דראג קווין | ג'ון מקרי | ג'ון מקרי | לייטון ויליאמס | לייטון ויליאמס | לייטון ויליאמס |
| מרגרט ניו | אמא של ג'יימי | ג'וזי ווקר | ג'וזי ווקר |  |  |  |
| פריטי פשה | מוסלמית, חברתו הטובה ביותר של ג'יימי | לוסי שורטאוס | לוסי שורטאוס |  |  |  |
| לי / ריי | חברתה הטובה ביותר של מרגרט | מינה אנואר | מינה אנואר |  |  |  |
| הוגו / לוקו שאנל | דראג קווין ובעלים של חנות בגדים | צ'ארלס דייל | פיל ניקול | שיין ריצ'י |  |  |
| גב' הדג' | מורתו של ג'יימי | טמסין קרול | טמסין קרול |  |  |  |
| דין פקסטון | בריון בית הספר | לוק בייקר | לוק בייקר |  |  |  |
| בקה |  | גבריאל ברוקס | לורן ריי |  |  |  |
| בקס |  | הרייט פיין | הרייט פיין |  |  |  |
| פטימה |  | קורטני באומן | קורטני באומן |  |  |  |
| ויקי |  | קירסטי סקייווינגטון | קירסטי סקייווינגטון |  |  |  |
| מיקי |  | בארני הדסון | ראיין יוז |  |  |  |
| סעיד |  | קוש קהאנה | ג'ורדן קנינגהם |  |  |  |
| סיי |  | שיב רהרו | שיב רהרו |  |  |  |
| לוי |  | דניאל דיווידס | דניאל דיווידס |  |  |  |
| סנדרה בוֹלוֹק | דראג קווין | ראג' גהאטק | דניאל ג'ייקוב |  |  |  |
| טריי סופיסטיקיי | דראג קווין | ג'יימס גילן | ג'יימס גילן |  |  |  |
| לייקה וירג'ין | דראג קווין | ספנסר סטאפורד | אלכס אנסטיי |  |  |  |
| אבא של ג'יימי |  | ספנסר סטאפורד | קן קריסטן |  |  |  |

↑  שמה של הדמות של לי בהפקת שפילד שונה, והיא קיבלה את השם ריי כאשר ההפקה עברה לווסט אנד.
↑  באנגלית תיכונה, בוֹלוֹקס זו מילה נרדפת לאשכים
שחקנים ודמויות > שחקנים מחליפים בולטים שהופיעו בוסט אנד

בתפקיד ריי: שובנה גולטי
בתפקיד הוגו: לי רוס, ביאנקה דל ריו
בתפקיד מיס הדג': מישל ויסאז'
שירים > מערכה ראשונה

| מס' | שם השיר במקור | ביצוע |
| --- | --- | --- |
| 1 | ‏And You Don't Even Know It‏ | ג'יימי, גב' הדג', תלמידי כיתת י"א |
| 2 | ‏The Wall in My Head‏ | ג'יימי |
| 3 | ‏Spotlight‏ | פריטי, תלמידות כיתת י"א |
| 4 | Spotlight (Reprise) (Star of the Show) | ג'יימי, פריטי |
| 5 | The Legend of Loco Chanelle (and the Blood Red Dress) | הוגו, הדראג קווינס |
| 6 | The Legend of Loco Chanelle (and the Blood Red Dress) (Reprise) | הוגו |
| 7 | ‏If I Met Myself Again‏ | מרגרט |
| 8 | ‏Work of Art‏ | גב הדג', ג'יימי, דין, תלמידי כיתת י"א |
| 9 | ‏Over the Top‏ | הוגו, הדראג קווינס |
שירים > מערכה שנייה

| מס' | שם השיר במקור | ביצוע |
| --- | --- | --- |
| 1 | Everybody's Talking About Jamie | תלמידי כיתת י"א |
| 2 | Limited Edition Prom Night Special | ג'יימי, ריי, מרגרט |
| 3 | It Means Beautiful | פריטי |
| 4 | It Means Beautiful (Reprise) | פריטי |
| 5 | Ugly in This Ugly World | ג'יימי |
| 6 | He's My Boy | מרגרט |
| 7 | And You Don't Even Know It (Bus Station Reprise) | ג'יימי |
| 8 | My Man, Your Boy | ג'יימי, מרגרט |
| 9 | The Prom Song | תלמידי כיתת י"א |
| 10 | Finale | הלהקה |
| 11 | Out of the Darkness (A Place Where We Belong) | הלהקה |
הקלטות > אלבום קונספט (2017)

אלבום קונספט ששמו Everybody's Talking About Jamie (The Concept Album) יצא לאור ב-15 בפברואר 2017 על ידי חברת התקליטים Wilton Way Records בהשתתפות ג'ון מקרי, אשר גילם את ג'יימי בהפקת שפילד המקורית. עוד משתתפים באלבום: סופי אליס בקסטור, בטי בו, דן גילספי סיילס וג'וזי ווקר.
| מס' | שם | משך |
| --- | --- | --- |
| 1. | Don't Even Know it  | 4:23 |
| 2. | Wall in My Head  | 4:06 |
| 3. | Spotlight  | 2:57 |
| 4. | The Legend of Loco Chanel (And the Blood Red Dress)  | 4:12 |
| 5. | If I Met Myself Again (Josie Walker)  | 3:26 |
| 6. | Work of Art (Sophie Ellis Bextor)  | 2:20 |
| 7. | Over the Top  | 3:07 |
| 8. | Everybody's Talking About Jamie  | 3:36 |
| 9. | At 16  | 2:44 |
| 10. | It Means Beautiful  | 2:32 |
| 11. | He's My Boy (Josie Walker)  | 5:08 |
| 12. | My Man, Your Boy (Josie Walker & John McCrea)  | 2:30 |
| משך כולל: | משך כולל: | 41:01 |
הקלטות > אלבום צוות השחקנים המקורי של הוסט אנד (2018)

ב-27 באפריל 2018, אלבום שירי המחזמר בביצוע צוות השחקנים המקורי של הוסט אנד שוחרר על ידי Broadway Records למכירה על גבי תקליטורים וכן באמצעות רכישה מקוונת.
שמו של האלבום: Everybody's Talking About Jamie (Original West End Cast Recording).
הפקות

הצגת הבכורה של המחזמר התקיימה ב-Crucible Theatre שבשפילד ב-13 בפברואר 2017, לאחר מספר הצגות טרום-בכורה החל מה-8 בפברואר. המחזמר הוצג בתיאטרון זה עד ל-25 בפברואר. במאי הפקה זו היה ג'ונתן בטרל. ב-6 בנובמבר 2017 הפקה זו עברה לוסט אנד שבלונדון, שם הוצגה ב-Apollo Theatre בהשתתפות רוב שחקני צוות השחקנים המקורי משפילד.
ההפקה צפויה לצאת לסיבוב הופעות ברחבי הממלכה המאוחדת שיחל ב-8 בפברואר 2020 בשפילד. לייטון ויליאמס לוהק לתפקיד הראשי של ג'יימי בסיבוב הופעות זה.
תגובות וביקורות

המחזמר זכה לביקורות חיוביות, בדרך כלל.
אן טרנמן מהטיימס, שכתבה רק לאחר שאושר באופן סופי שהמחזמר יעלה בווסט אנד, כי היא נתנה "ל[מחזמר] זה חמישה כוכבים באופן נדיר. ברגע ש[מחזמר] זה הסתיים - הקהל כולו כאחד נעמד על רגליו. אני חושבת שיש ל[מחזמר] זה השפעה [על הקהל] מאותה הסיבה שאוון הנסן היקר, המחזמר שגרף פרסי טוני [רבים] בניו יורק, הוא הצלחה כה גדולה". עוד הוסיפה כי "[מחזמר] זה [הוא] להיט, הראוי כל כך להזדמנות לתקוע את יתדו בשדרת שפטסבורי (הרחוב בו נמצא Apollo Theatre). עכשיו הוא קיבל אותה".
קלייר ברנן מהאובזרבר כתבה כי "הדרמה חסרת מעוף, אך העושר הוא שמחזיק את סיפור ההתבגרות הזה ... עם זאת, מדובר עדיין בהפקה נוגעת ללב, מצחיקה ומשמחת". דומיניק קוונדיש, שהעניק למחזה ארבעה כוכבים בביקורתו שבדיילי טלגרף, כתב כי "אינני יכול לחשוב על מחזמר שהצליח לסובב אותי ככה ... כמו מחזה זה [שהוא] מצחיק, מקומם, נוגע ללב ... ההצגה שולחת אתכם למקום של הרגשה טובה. עם זאת, אם תחשבו על זה יותר מדי, הבועה הזו תתפוצץ".
מארק שנטון (The Stage) שיבח את המחזה, וכתב כי "כולם צריכים לדבר על כולם מדברים על ג'יימי. המחזמר הבריטי החדש הזה הוא בסופו של דבר אמיץ ושערורייתי".
פרסים ומועמדויות > הפקת הווסט אנד המקורית

| שנה | פרס | קטגוריה | מועמד/ת | תוצאה |
| --- | --- | --- | --- | --- |
| 2017 | Attitude Culture Award | Attitude Culture Award | Attitude Culture Award | זכייה |
| 2018 | WhatsOnStage Awards | המחזמר החדש הטוב ביותר | המחזמר החדש הטוב ביותר | זכייה |
| 2018 | WhatsOnStage Awards | השחקן הטוב ביותר במחזמר | ג'ון מקרי | זכייה |
| 2018 | WhatsOnStage Awards | השחקנית הטובה ביותר במחזמר | ג'וזי ווקר | מועמדות |
| 2018 | WhatsOnStage Awards | שחקנית המשנה הטובה ביותר במחזמר | לוסי שורטאוס | זכייה |
| 2018 | פרס אוליבייה | המחזמר החדש הטוב ביותר | המחזמר החדש הטוב ביותר | מועמדות |
| 2018 | פרס אוליבייה | השחקן הטוב ביותר במחזמר | ג'ון מקרי | מועמדות |
| 2018 | פרס אוליבייה | השחקנית הטובה ביותר במחזמר | ג'וזי ווקר | מועמדות |
| 2018 | פרס אוליבייה | הכוריאוגרפיה הטובה ביותר בתיאטרון | קייט פרינס | מועמדות |
| 2018 | פרס אוליבייה | הישג יוצא דופן במוזיקה | דן גילספי סלס | מועמדות |
| 2019 | WhatsOnStage Awards | המופע הטוב ביותר בווסט אנד | המופע הטוב ביותר בווסט אנד | מועמדות |
| 2019 | WhatsOnStage Awards | הקלטת צוות השחקנים המקורי הטובה ביותר | הקלטת צוות השחקנים המקורי הטובה ביותר | זכייה |
במדיות אחרות

ב-5 ביולי 2018, הופעת המחזמר על הבמה צולמה ושודרה בשידור חי בבתי קולנוע ברחבי בריטניה ואירלנד.
עיבוד קולנועי של המחזמר לסרט קולנוע עלילתי באותו השם הופק על ידי פוקס המאה ה-20 ויצא בשנת 2021.